**Kazuo Ishiguro** (jaapani keeles カズオ・イシグロ või 石黒 一雄 *Kazuo Ishiguro*; sündinud 8. novembril 1954 Nagasakis) on Jaapanis sündinud Briti romaanikirjanik. Tema pere kolis Jaapanist Suurbritanniasse 1960. aastal.

Ishiguro sai 1978. aastal bakalaureusekraadi Kenti Ülikoolist inglise keele ja filosoofia alal ning 1980. aastal magistrikraadi East Anglia Ülikoolist loovkirjutamise alal.

Ta sai 1982. aastal Suurbritannia kodakondsuse.

Ishiguro on 1995. aastast Briti impeeriumi ordu ohvitser (OBE).

Oma loomingu eest on ta võitnud olulisi auhindu, näiteks 1986. aastal Whitbreadi auhinna ja 1989. aastal Bookeri auhinna romaani "Päeva riismed" eest. 2017. aastal pälvis ta Nobeli kirjandusauhinna.

Tema teoseid on korduvalt ekraniseeritud: 1989. aastal ilmunud romaani "Päeva riismed" põhjal linastus samanimeline film 1993. aastal, 2005. aastal ilmunud romaani "Ära lase mul minna" põhjal samanimeline film 2010. aastal (PÖFFil eestikeelse pealkirjaga "Hoia minust kinni").

Ishiguro tõlkija Krista Kaer on öelnud: "Ishigurol on filigraanne keelekasutus, kus iga silp on läbi mõeldud. Ta kasutab eri võtteid ja kirjutab eri žanreis, aga tema raamatuid läbib ajaloolise ja isikliku mälu temaatika, mälu on vaadatud ühest ja teisest seisukohast. "Nokturnid" näiteks tegelevad mäluga seotud lugude ja kokkusattumuste kaudu. /---/ Teda on väga raske tõlkida. Eriti "Maetud hiiglast". Tükk tegu oli ära tabada tema stiili. Raamat on petlikult lihtne, tegelikult mitmeplaanilise sisu ja keelega. /---/ Ishiguro küsib, et kui me tahame midagi unustada, kas siis selle unustamisega ei lähe meelest ka need asjad, mis on meile olulised. /---/ Ta ise loeb end inglise kirjanikuks. Aga tema arvates ongi jaapani ja inglise mõttelaadid omavahel ääretult sarnased, mõlemat rahvast iseloomustab hillitsetus, kumbki rahvas ei väljenda liialt emotsioone."

Teoseid
-------

* "A Pale View of Hills" (1982; eesti keeles "Mägede kahvatu terendus", tõlkinud Maris Pähn; Tallinn: Tänapäev, 2000)
* "An Artist of the Floating World" (1986; eesti keeles "Hõljuva maailma kunstnik", tõlkinud Maarja Kangro; Tallinn: Huma, 2000)
* "The Remains of the Day" (1989; eesti keeles "Päeva riismed", tõlkinud Jüri Ojamaa, Liisi Ojamaa; Tallinn: Eesti Raamat, 1994; 2. trükk Tallinn: Tänapäev, 2006)
* "The Unconsoled" (1995; eesti keeles "Lohutu", Tõlkinud Aet Varik, Tallinn: Varrak, 2021)
* "When We Were Orphans" (2000; eesti keeles "Kui me olime orvud", tõlkinud Aet Varik, kujundanud Britt Urbla Keller; Tallinn: Varrak, 2019)
* "Never Let Me Go" (2005; eesti keeles "Ära lase mul minna", tõlkinud Marja Liidja; Tallinn: Ersen, 2015)
* "Nocturnes: Five Stories of Music and Nightfall" (2009; eesti keeles "Nokturnid: viis lugu muusikast ja hämarusest", tõlkinud Aet Varik; Tallinn: Varrak, 2011)
* "The Buried Giant" (2015; eesti keeles "Maetud hiiglane", tõlkinud Krista Kaer, kujundanud Britt Urbla Keller; Tallinn: Varrak, 2017)

Viited
------

1. 1 2 3 4  "Kazuo Ishiguro: Nobel Literature Prize is 'a magnificent honour'" (inglise). BBC. 5. oktoober 2017. Vaadatud 5. oktoobril 2017.
2. ↑  Ishigurol ilmub kümne aasta järel uus romaan ERR, 07.04.2014
3. ↑  Valner Valme Krista Kaer: Ishiguro on selle ammu ära teeninud! ERR, 05.10.2017

Välislingid
-----------

* Eesti keeles ilmus nobelist Kazuo Ishiguro romaan "Kui me olime orvud" ERR, 31.12.2019
* Rein Raud Ishiguro Nobeli-võidust: esimene nii kõrge preemiaga pärjatud žanrikirjanik ERR, 06.10.2017
* Valner Valme. Krista Kaer: Ishiguro on selle ammu ära teeninud! ERR, 05.10.2017
* Nobeli kirjanduspreemia võitis Kazuo Ishiguro ERR, 05.10.2017
* Ishigurol ilmub kümne aasta järel uus romaan ERR, 07.04.2014

Nobel
Nobeli kirjandusauhinna laureaat

1901 Prudhomme • 1902 Mommsen • 1903 Bjørnson • 1904 F. Mistral, Echegaray • 1905 Sienkiewicz • 1906 Carducci • 1907 Kipling • 1908 Eucken • 1909 Lagerlöf • 1910 von Heyse • 1911 Maeterlinck • 1912 Hauptmann • 1913 Tagore • 1915 Rolland • 1916 von Heidenstam • 1917 Gjellerup, Pontoppidan • 1919 Spitteler • 1920 Hamsun • 1921 France • 1922 Benavente • 1923 Yeats • 1924 Reymont • 1925 Shaw • 1926 Deledda • 1927 Bergson • 1928 Undset • 1929 Mann • 1930 Lewis • 1931 Karlfeldt • 1932 Galsworthy • 1933 Bunin • 1934 Pirandello • 1936 O'Neill • 1937 du Gard • 1938 Buck • 1939 Sillanpää • 1944 Jensen • 1945 G. Mistral • 1946 Hesse • 1947 Gide • 1948 Eliot • 1949 Faulkner • 1950 Russell • 1951 Lagerkvist • 1952 Mauriac • 1953 Churchill • 1954 Hemingway • 1955 Laxness • 1956 Jiménez • 1957 Camus • 1958 Pasternak • 1959 Quasimodo • 1960 Perse • 1961 Andrić • 1962 Steinbeck • 1963 Seféris • 1964 Sartre • 1965  Šolohhov • 1966 Agnon, Sachs • 1967 Asturias • 1968 Kawabata • 1969 Beckett • 1970 Solženitsõn • 1971 Neruda • 1972 Böll • 1973 White • 1974 Johnson, Martinson • 1975 Montale • 1976 Bellow • 1977 Aleixandre • 1978 Singer • 1979 Elýtis • 1980 Miłosz • 1981 Canetti • 1982 García Márquez • 1983 Golding • 1984 Seifert • 1985 Simon • 1986 Soyinka • 1987 Brodski • 1988 Mahfuz • 1989 Cela • 1990 Paz • 1991 Gordimer • 1992 Walcott • 1993 Morrison • 1994 Ōe • 1995 Heaney • 1996 Szymborska • 1997 Fo • 1998 Saramago • 1999 Grass • 2000 Gao • 2001 Naipaul • 2002 Kertész • 2003 Coetzee • 2004 Jelinek • 2005 Pinter • 2006 Pamuk • 2007 Lessing • 2008 Le Clézio • 2009 Müller • 2010 Vargas Llosa • 2011 Tranströmer • 2012 Mo • 2013 Munro • 2014 Modiano • 2015 Aliaksijevič • 2016 Dylan • 2017 Ishiguro • 2018 Tokarczuk • 2019 Handke • 2020 Glück • 2021 Gurnah • 2022 Ernaux